钦定古今图书集成/理学汇编/学行典/第239卷 > 乐太原
## 钦定古今图书集成/理学汇编/学行典/第239卷 > 乐太原

按《宁波府志》：“乐太原，字君道，器度宏伟，慷慨多大节。
居家孝让，事继母尤谨，燕闲无惰容，耻言人过失。大
德丁未，东浙大祲，太原发巨艘贩泉南、广东之米，平
价以粜，远近毕集，辟为清泉盐课使司。岁凶官不降
本，亭户失业，太原发己赀视官本增三之一，以贷诸
户，随其力之所及而收其入，建仓于王家团之后，以”
便转输，亭户德之，相率祠之。有持旧书易米者，辄应
之，遂蓄至数千卷，曰：“吾子孙必有能读是者。”至孙良，
果能读其遗书焉。